sagorsarker/bangla-wikipedia huggingface dataset:
ঘূর্ণিঝড় অক্ষি

ঘূর্ণিঝড় অক্ষি হচ্ছে একটি শক্তিশালী ক্রান্তীয় ঘূর্ণিঝড় যা ২০১৭ সালে শ্রীলঙ্কা এবং ভারতের উপকূলে আঘাত হানে। এটা ২০১৫ সালের ঘূর্ণিঝড় মেঘ এর পরে আরব সাগরের শক্তিশালী ক্রান্তীয় ঘূর্ণিঝড়। ২১ নভেম্বর ২০১৭ সালে অক্ষি পূর্ব আন্দামান সাগরে নিম্নচাপের ফলে সৃষ্টি হয়। এটি ২৯ নভেম্বর বিশাল আকার ধারণ করে শ্রীলঙ্কায় আঘাত হেনে জানমালের ব্যাপক ক্ষতিসাধন করে।
ঘূর্ণিঝড় অক্ষির নামকরণ করে বাংলাদেশ। এর অর্থ চোখ। ঘূর্ণিঝড় অক্ষির পরবর্তী ঘূর্ণিঝড় সাগর এর নামকরণ করে ভারত।
আন্তর্জাতিক আবহাওয়া প্রতিবেদনে ২৬-২৭ তারিখের সম্ভাব্য ঝড় নিয়ে সতর্কতা প্রকাশিত হলে শ্রীলঙ্কার আবহাওয়া অফিস কোনপ্রকার সতর্কতা জারি করেনি। এর বদলে দপ্তরটি ২৮-৩০ তারিখে দ্বীপদেশের বিভিন্ন অংশে বা তারও বেশিমাত্রার বৃষ্টিপাতের ধারণা করেছিলো। আবহাওয়া দপ্তর তাদের বার্তায় প্রবল বৃৃৃষ্টিপাত, প্রবল বাতাস এবং উত্তাল সমুদ্রের কথা উল্লেখ করে।
মালদ্বীপ আবহাওয়া কেন্দ্র সারাদিনের জন্যে প্রবল বৃষ্টিপাত এবং বায়ুপ্রবাহের ধারণা করে। ৩০ নভেম্বর আবহাওয়া কেন্দ্র হা আলিফ থেকে কাফু এর মধ্যবর্তী অঞ্চলের জন্যে সকাল সাড়ে দশটা থেকে ১ ডিসেম্বর বিকাল সাড়ে তিনটা পর্যন্ত হলুদ সংকেত জারি করে যা রাত আটটা পর্যন্ত বাড়ানো হয়।
কোচির উপকূল থেকে ২২০ পরিবারকে সরিয়ে নেওয়া হয়। পুথেন্থোডু এবং বাজারের ১০০র মতো বাড়ি খালি করা হয় এবং স্কুলগুলোকে আশ্রয়কেন্দ্র হিসেবে ব্যবহার করা হয়।
সোনাইমুড়ি থানা

সোনাইমুড়ি থানা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি থানা।
সোনাইমুড়ি উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম সোনাইমুড়ি থানার অধীন।
জয়াগ ইউনিয়ন

জয়াগ বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
জয়াগ ইউনিয়নের আয়তন ২০.৫৩ বর্গ কিলোমিটার। 
২০১১ সালের আদমশুমারি অনুযায়ী জয়াগ ইউনিয়নের জনসংখ্যা ৩৩,৫৫৮ জন। 
সোনাইমুড়ি উপজেলার উত্তর-পশ্চিমাংশে জয়াগ ইউনিয়নের অবস্থান। এ ইউনিয়নের পূর্বে নদনা ইউনিয়ন, দক্ষিণে দেওটি ইউনিয়ন, পশ্চিমে চাটখিল উপজেলার পাঁচগাঁও ইউনিয়ন, উত্তর-পশ্চিমে চাটখিল উপজেলার মোহাম্মদপুর ইউনিয়ন এবং উত্তর-পূর্বে কুমিল্লা জেলার মনোহরগঞ্জ উপজেলার সরসপুর ইউনিয়ন অবস্থিত।
জয়াগ ইউনিয়ন সোনাইমুড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী জয়াগ ইউনিয়নের স্বাক্ষরতার হার ৬২.৬%। এ ইউনিয়নে ১টি কলেজ এবং ১৫টি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
সাবেক সচিব, পল্লী উন্নয়ন ও সমবায় বিভাগ
নোয়াখালী জেলার মাইজদী কোর্ট হতে সোনাইমুড়ীগামী যেকোন বাস সার্ভিস, সিএনজি কিংবা অটোরিক্সা যোগে জয়াগ বাজার নামলেই ইউপি কমপ্লেক্স দেখা যাবে। 
খাল ও নদীর তালিকা
হাট-বাজারের তালিকা
বর্তমান পরিষদ
নদনা ইউনিয়ন

নদনা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
নদনা ইউনিয়নের আয়তন ১৯.৮০ বর্গ কিলোমিটার। 
২০১১ সালের আদমশুমারি অনুযায়ী নদনা ইউনিয়নের জনসংখ্যা ৩২,০৬১ জন। 
সোনাইমুড়ি উপজেলার উত্তরাংশে নদনা ইউনিয়নের অবস্থান। এ ইউনিয়নের পশ্চিমে জয়াগ ইউনিয়ন, দক্ষিণ-পশ্চিমে দেওটি ইউনিয়ন, দক্ষিণে সোনাপুর ইউনিয়ন ও বজরা ইউনিয়ন, পূর্বে সোনাইমুড়ি পৌরসভা ও চাষীরহাট ইউনিয়ন এবং উত্তরে কুমিল্লা জেলার মনোহরগঞ্জ উপজেলার বিপুলাসার ইউনিয়ন ও সরসপুর ইউনিয়ন অবস্থিত।
নদনা ইউনিয়ন সোনাইমুড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নদনা ইউনিয়নের স্বাক্ষরতার হার ৬১.৪%। এ ইউনিয়নে ৩টি মাধ্যমিক বিদ্যালয়, ২টি মাদরাসা এবং ১২টি প্রাথমিক বিদ্যালয় রয়েছে।
প্রাথমিক বিদ্যালয়
সোনাইমুড়ী উপজেলা হতে সিএনজি অথবা বাস যোগে গজারিয়া থেকে নিলাম হাট হয়ে উত্তর দিকে আসলেই ইউপি কমপ্লেক্স দেখা যাবে।
খাল ও নদীর তালিকা
হাট-বাজারের তালিকা
বর্তমান পরিষদ
চাষীরহাট ইউনিয়ন

চাষীরহাট বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
চাষীরহাট ইউনিয়নের আয়তন ৬.৫১ বর্গ কিলোমিটার। 
২০১১ সালের আদমশুমারি অনুযায়ী চাষীরহাট ইউনিয়নের জনসংখ্যা ১৩,৭৪৬ জন। 
সোনাইমুড়ি উপজেলার উত্তরাংশে চাষীরহাট ইউনিয়নের অবস্থান। এ ইউনিয়নের পশ্চিমে নদনা ইউনিয়ন, দক্ষিণ-পশ্চিমে সোনাইমুড়ি পৌরসভা, দক্ষিণে বারগাঁও ইউনিয়ন, পূর্বে সেনবাগ উপজেলার ছাতারপাইয়া ইউনিয়ন এবং উত্তরে কুমিল্লা জেলার মনোহরগঞ্জ উপজেলার নাথেরপেটুয়া ইউনিয়ন ও বিপুলাসার ইউনিয়ন অবস্থিত।
চাষীরহাট ইউনিয়ন সোনাইমুড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চাষীরহাট ইউনিয়নের স্বাক্ষরতার হার ৫৩.২%। এ ইউনিয়নে ১টি মাধ্যমিক বিদ্যালয় এবং ৬টি প্রাথমিক বিদ্যালয় রয়েছে।
প্রাথমিক বিদ্যালয়
সোনাইমুড়ী উপজেলা হতে সিএনজি অথবা বাস যোগে উত্তর দিকে আসলেই ইউপি কমপ্লেক্স দেখা যাবে।
কুমিল্লার দিক থেকে আসতে হলে তাহলে লাকসামের রোডে বাসে যোগে দক্ষিণ দিকে আসলেই ইউপি কমপ্লেক্স দেখা যাবে। 
খাল ও নদীর তালিকা
হাট-বাজারের তালিকা
বর্তমান পরিষদ
বারগাঁও ইউনিয়ন

বারগাঁও বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
বারগাঁও ইউনিয়নের আয়তন ১৭.২০ বর্গ কিলোমিটার। 
২০১১ সালের আদমশুমারি অনুযায়ী বারগাঁও ইউনিয়নের জনসংখ্যা ৩১,৭০৬ জন। 
সোনাইমুড়ি উপজেলার পূর্বাংশে বারগাঁও ইউনিয়নের অবস্থান। এ ইউনিয়নের উত্তরে চাষীরহাট ইউনিয়ন, উত্তর-পশ্চিমে সোনাইমুড়ি পৌরসভা, পশ্চিমে বজরা ইউনিয়ন, দক্ষিণে নাটেশ্বর ইউনিয়ন, দক্ষিণ-পূর্বে অম্বরনগর ইউনিয়ন এবং উত্তর-পূর্বে সেনবাগ উপজেলার কেশারপাড় ইউনিয়ন ও ছাতারপাইয়া ইউনিয়ন অবস্থিত।
বারগাঁও ইউনিয়ন সোনাইমুড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বারগাঁও ইউনিয়নের স্বাক্ষরতার হার ৫৬.৩%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদরাসা এবং ৯টি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
আবদুল আলি সুমন শিকদার= দুবাই ব্যবসায়ী প্রবাসী রেমিট্যান্স যোদ্ধা ..কাশিপুর বারগাঁও 
সোনাইমুড়ী উপজেলা হতে সিএনজি অথবা বাস যোগে ভোরের বাজার নেমে উত্তর দিকে আসলেই আসলেই ইউপি কমপ্লেক্স দেখা যাবে। 
খাল ও নদীর তালিকা
হাট-বাজারের তালিকা
বর্তমান পরিষদ
অম্বরনগর ইউনিয়ন

অম্বরনগর বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
অম্বরনগর ইউনিয়নের আয়তন ১১.২৬ বর্গ কিলোমিটার।
২০১১ সালের আদমশুমারি অনুযায়ী অম্বরনগর ইউনিয়নের জনসংখ্যা ২৩,৮৫৮ জন।
সোনাইমুড়ি উপজেলার সর্ব-পূর্বে অম্বরনগর ইউনিয়নের অবস্থান। এ ইউনিয়নের পশ্চিমে নাটেশ্বর ইউনিয়ন, উত্তর-পশ্চিমে বারগাঁও ইউনিয়ন, উত্তর-পূর্বে সেনবাগ উপজেলার কেশারপাড় ইউনিয়ন ও অর্জুনতলা ইউনিয়ন এবং দক্ষিণে বেগমগঞ্জ উপজেলার কুতুবপুর ইউনিয়ন ও দুর্গাপুর ইউনিয়ন অবস্থিত।
অম্বরনগর ইউনিয়ন সোনাইমুড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী অম্বরনগর ইউনিয়নের স্বাক্ষরতার হার ৬০.৯%। এ ইউনিয়নে ২টি মাধ্যমিক বিদ্যালয় এবং ৮টি প্রাথমিক বিদ্যালয় রয়েছে।
প্রাথমিক বিদ্যালয়
সোনাইমুড়ী উপজেলা হতে সিএনজি অথবা বাস যোগে ছাতারপাইয়া এসে সেখান থেকে কাশীপুর হয়ে সমিতির বাজার আসলেই আসলেই ইউপি কমপ্লেক্স দেখা যাবে।
খাল ও নদীর তালিকা
হাট-বাজারের তালিকা
বর্তমান পরিষদ
নাটেশ্বর ইউনিয়ন

নাটেশ্বর বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
নাটেশ্বর ইউনিয়নের আয়তন ১৬.২৬ বর্গ কিলোমিটার। 
২০১১ সালের আদমশুমারি অনুযায়ী নাটেশ্বর ইউনিয়নের জনসংখ্যা ৩১,৩৩০ জন। 
সোনাইমুড়ি উপজেলার দক্ষিণ-পূর্বাংশে নাটেশ্বর ইউনিয়নের অবস্থান। এ ইউনিয়নের পশ্চিমে বজরা ইউনিয়ন, উত্তরে বারগাঁও ইউনিয়ন, পূর্বে অম্বরনগর ইউনিয়ন এবং দক্ষিণে বেগমগঞ্জ উপজেলার দুর্গাপুর ইউনিয়ন ও নরোত্তমপুর ইউনিয়ন অবস্থিত।
নাটেশ্বর ইউনিয়ন সোনাইমুড়ি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নাটেশ্বর ইউনিয়নের স্বাক্ষরতার হার ৫৩.৩%। এ ইউনিয়নে ৭টি প্রাথমিক বিদ্যালয় ।২টি উচ্চ মাধ্যমিক বিদ্যালয়।এবং ১২টি মাদ্রাসা রয়েছে।
প্রাথমিক বিদ্যালয়
• উচ্চ মাধ্যমিক বিদ্যালয় সমূহ [৩]
•১.মোর্শেদ আলম উচ্চ বিদ্যালয়
•২.আবুল খায়ের উচ্চ বিদ্যালয়
•
[ইসলামিক শিক্ষা প্রতিষ্ঠান[৪]
•১. মিয়ন হাজী ইসলামীয়া নুরানী মাদ্রাসা
•২. মুসলিম মিয়া তাহফিজুল কোরআন মাদ্রাসা
•৩.নজরপুর দারুল উলুম মাদ্রাসা
•৪. ঘোষকামতা দরবেশ এর মাদ্রাসা
•৫. পূর্ব নাটেশ্বর আশরাফুল উলুম মাদ্রাসা
•৬. হাজী সেরাজুল হক তালিমুল কোরআন মাদ্রাসা
•৭. মদিনাতুল উলুম মাদ্রাসা ( বিসমিল্লাহ মাদ্রাসা)
•৮. কাজীনগর নুরানী তালিমুল কোরআন মাদ্রাসা
•৯. মুসলিমগঞ্জ বাজার ফোরকানিয়া নূরানী তালিমুল কোরআন ও হাফিজীয়া মাদরাসা (১৯৩৪)
সোনাইমুড়ী উপজেলা হতে সিএনজি অথবা বাস যোগে বজরা ইসলামগঞ্জ বাজার এসে সেখান থেকে কাউন্সিল বাজার আসলেই আসলেই ইউপি কমপ্লেক্স দেখা যাবে অথবা বজরা হসপিটাল থেকে মুসলিমগঞ্জ বাজার হয়ে ইউপি কমপ্লেক্স আসা যাবে। 
খাল ও নদীর তালিকা
হাট-বাজারের তালিকা
বর্তমান পরিষদ
রায়ান নিউম্যান

রায়ান নিউম্যান (জন্ম: এপ্রিল ২৪, ১৯৯৮) হচ্ছেন একজন মার্কিন অভিনেত্রী ও মডেল। ডিজনি এক্সডি-এর "জিকে এন্ড লুথার-এ গিনজার ফ্যালকন চরিত্রে অভিনয়ের জন্য তিনি অধিক পরিচিত। অন্যান্য প্রধান কাজের মধ্যে রয়েছে "দ্য থান্ডারম্যানস"-এ এলিসন , "জুম"-এ সিনডি কলিন্স, এবং "সি ড্যাড রান"-এ এমিলি হপস চরিত্রে অভিনয়ের জন্য। একজন শিশু মডেল হিসেবে, নিউম্যান বিভিন্ন ফটো শ্যুটেও অংশ নিয়েছেন। যেমন: "ইন্সপায়ার ম্যাগাজিন", "কায়া এভ ফটোশ্যুট ২০০৯" এবং "ড্রিম ম্যাগাজিন", এমনকি ফ্যাশন ডিজাইনার শেরি হিল-এর জন্যও।
নিউম্যান ক্যালিফোর্নিয়ার ম্যানহ্যাটন বীচ-এ জন্মগ্রহণ করেন। তিনি চতুর্থ গ্রেড পর্যন্ত প্যানেক্যাম্প প্রাথমিক স্কুল গিয়েছিলেন। তিনি ক্যালিফোর্নিয়ার স্টিভেনসন র্যাঞ্চের রঞ্চো পিকো জুনিয়র হাই স্কুলে পড়েছেন। নিউম্যান নিজেকে "অর্ধ ইহুদি, অর্ধ খ্রিস্টান ... বেশিরভাগ ইহুদি" হিসাবে বর্ণনা করেছেন। প্রিন্ট ও টেলিভিশন বিজ্ঞাপনের জন্য অডিশন দেয়ার পর তিন বছর বয়সেই নিউম্যান বিনোদন জগতে প্রবেশ করেন। অল্প বয়সে, নিউম্যান ছিলেন ক্রাফ্ট চিজের বিজ্ঞাপন মডেল যা দুই বছরেরও বেশি সময় ধরে আন্তর্জাতিকভাবে প্রচারিত হয়েছিল।
নিউম্যান সাত বছর বয়সেই তার প্রথম চলচ্চিত্র কর্মজীবনে প্রবেশ করেন, "মনস্টার হাউজ" এবং "জুম"-এ অভিনয়ের মাধ্যমে। "জুম"-এ, তিনি তরুন এক সুপার হিরো হিসেবে অভিনয় করেন, যার জন্য তাকে কারাতে শিখতে হয়েছিল। ছোটপর্দায়, নিউম্যান ডিজনীর হিট শো "হানা মন্টানা"-এ মাইলি চরিত্রে, এমনকি ডিজনি চ্যানেলের আসল ধারাবাহিক, "গুড লাক চার্লি"-এ অভিনয় করেছেন। পরে, তিনি প্রতিপক্ষ হিসাবে হাজির হন, গিনজার ফ্যালকন চরিত্রে, "জিকে এন্ড লুথার"-এ। ২০১০-এ, নিউম্যান টিভি সিরিজে মুখ্য চরিত্রে অভিনয় করে সেরা অভিনয়ের জন্য ইয়াং আর্টিস্ট অ্যাওয়ার্ড জিতেন, মাইলি সাইরাস এর "হানা মন্টানা" এবং মিরান্ডা কসগ্রভের "আইকার্লি" থেকে এগিয়ে থেকে। নিউম্যান কেবল চলচ্চিত্র এবং টেলিভিশন শো-গুলিতেই কাজ করেননি, তিনি বিজ্ঞাপনেও হাজির হয়েছেন।
২০১২-এ, "সি ড্যাড রান"-এ এমিলি হবস মুখ্য ভূমিকায় তিনি হাজির হয়েছেন, যেটি নিক এট নাইট-এ অক্টোবর ৬, ২০১২-এ প্রিমিয়ার হয়। ২০১৫-এ সমাপ্ত হওয়ার আগে "সি ড্যাড রান" তিনটি মৌসুম প্রচারিত হয়েছিল। জুলাই ২০১৪ এর শেষের দিকে তিনি কম্বডিয়া ভ্রমণ করেন, হেইফার ইন্টারন্যাশনালের সমর্থনে। ২০১৫-এ, নিউম্যান ""-এ ক্লাউডিয়া শেপার্ড ভূমিকায় অংশ নেন, যে চরিত্রটি তিনি অভ্রে পিপলেস এর থেকে পান, যিনি "সার্কনাডো"-এ ভূমিকায় অভিনয় করেছিলেন।
বজরা ইউনিয়ন, সোনাইমুড়ি

বজরা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাইমুড়ি উপজেলার দক্ষিণাংশে বজরা ইউনিয়নের অবস্থান। এ ইউনিয়নের পশ্চিমে সোনাপুর ইউনিয়ন, উত্তরে নদনা ইউনিয়ন ও সোনাইমুড়ি পৌরসভা, পূর্বে বারগাঁও ইউনিয়ন ও নাটেশ্বর ইউনিয়ন এবং দক্ষিণে বেগমগঞ্জ উপজেলার নরোত্তমপুর ইউনিয়ন ও মিরওয়ারিশপুর ইউনিয়ন অবস্থিত।
বজরা ইউনিয়ন সোনাইমুড়ি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
৭ নং বজরা ইউনিয়ন পরিষদে ৩ টি মাধ্যমিক বিদ্যালয় ৮ টি প্রাইমারি স্কুল ১২ টি মাদ্রাসা রয়েছে।
বজরা ইউনিয়নের মধ্যে দিয়ে ঢাকা-নোয়াখালী হাইওয়ে এবং ঢাকা নোয়াখালী রেলওয়ে অবস্থিত। এখানে বজরা রেলওয়ে স্টেশনের অবস্থান যেখানে আন্তঃনগর উপকূল এক্সপ্রেস যাত্রাবিরতি করে। বজরা হাইওয়ের পশ্চিমে সোনাইমুড়ী এবং পূর্বে চৌরাস্তা অবস্থিত।
বজরা ইউনিয়নের সব থেকে বড় বাজারটি বজরা স্কুল সড়কে অবস্থিত। যেখানে নিত্য প্রয়োজনীয় সব কিছুই পাওয়া যায়। এছাড়া অসংখ্য ছোট বাজার রয়েছে। বৃহস্পতিবার ও রবিবার সপ্তাহে এ দুইদিন স্কুল সড়ক বাজারে হাঁট বসে।
বর্তমান চেয়ারম্যান: মোঃ মীরন অর রশীদ।
সুষুম্না স্নায়ু

'মেরু স্নায়ু' ('Spinal nerves ') : যে সকল স্নায়ু মেরুরজ্জু হতে বের হয়ে শরীরের বিভিন্ন অংশে গিয়েছে অথবা শরীরের বিভিন্ন অংশ হতে এসে মেরুরজ্জুতে এসে প্রবেশ করেছে তাকে মেরু স্নায়ু বলে।
মেরু স্নায়ু মেরুদন্ডে প্রবেশের দুটি পথ রয়েছে। একটি পশ্চাৎ মূল (Dorsal root), অন্যটি সম্মুখ মূল (Vental root)। পশ্চাৎ মূল হল সংবেদী স্নায়ুর প্রবেশ পথ, আর সম্মুখ মূল হল চেষ্টীয় স্নায়ুর বহির্গমন পথ। শরীরের বিভিন্ন অংশ থেকে সংবেদী (Sensory) স্নায়ু পশ্চাৎ মূল দিয়ে মেরুরজ্জুতে প্রবেশ করে। অন্যদিকে, চেষ্টীয় (Motor) স্নায়ু সম্মুখ মূল দিয়ে বের হয়ে শরীরের বিভিন্ন অংশে চলে যায়। সংবেদী স্নায়ু হাত, পা ও শরীরের বিভিন্ন অংশ হতে স্পর্শ, তাপ, বেদনা প্রভৃতির সংবেদন বহন করে মেরুরজ্জুতে পৌঁছে দেয় এবং মেরুরজ্জু তা মস্তিষ্কে প্রেরণ করে। চেষ্টীয় স্নায়ু মস্তিষ্ক ও মেরুরজ্জু হতে সিদ্ধান্তকৃত তথ্য সম্মুখ মূল দিয়ে ঘাড় ও মাথা ছাড়া শরীরের অন্যান্য মাংসপেশিতে পৌছে দেয়।
৩১ জোড়া স্নায়ুর প্রতি জোড়ার একটি (সংবেদী) পশ্চাৎ মূল দিয়ে, অন্যটি (চেষ্টীয়) সম্মুখ মূল দিয়ে মেরুরজ্জুতে প্রবেশ করেছে। যে সকল সংবাদবাহী স্নায়ু বিভিন্ন ইন্দ্রিয় হতে এসে মেরুরজ্জুতে প্রবেশ করেছে তাদের কোষদেহ প্রবেশ পথে অবস্থিত। তাই মেরুস্নায়ুর পশ্চাৎ মূল একটু স্ফীত দেখায়, যা পশ্চাৎমূলীয় স্নায়ুসন্ধি নামে পরিচিত। কিন্তু চেষ্টীয় স্নায়ুর কোষদেহ মেরুরজ্জুর অভ্যন্তরে অবস্থিত।
স্নায়ু নামঃ সংখ্যাঃ
চলে যায় বসন্তের দিন

নন্দিত কথাসাহিত্যিক হুমায়ূন আহমেদের জনপ্রিয় উপন্যাস ধারাবাহিকগুলোর মধ্যে হিমু অন্যতম। নব্বই দশকে হিমুর প্রথম উপন্যাস "ময়ূরাক্ষী" প্রকাশিত হয়। প্রাথমিক সাফল্যের পর "হিমু" চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। চলে যায় বসন্তের দিন উপন্যাসটি হিমু চরিত্রের ১১ম উপন্যাস।
বইটি ২০০২ সালের বইমেলায় প্রকাশিত হয়।
বইটির প্রকাশনা সংস্থাঃ অন্যপ্রকাশ, ৩৮/২ ক বাংলাবাজার, ঢাকা।
হিমু মূলত একজন বেকার যুবক; যার আচরণে বেখেয়ালী, জীবনযাপনে ছন্নছাড়া ও বৈষয়িক ব্যাপারে সম্পূর্ণ উদাসীন ভাব প্রকাশ পায়। চাকরির সুযোগ থাকলেও সে চাকরি কখনো করে না বলেই সে বেকার। তার অস্বাভাবিক চরিত্রের মধ্যে সে হলুদ পাঞ্জাবী পরে খালি পায়ে রাস্তাঘাটে দিন-রাত ঘুরে বেড়ায় এবং মাঝে মাঝে ভবিষ্যদ্বাণী করে মানুষকে চমকে দেয়। উদাসীন হিমু একবিংশ শতাব্দীর প্রথম দশকের বাঙ্গালী তরুণদের ব্যাপকভাবে অনুপ্রাণিত করেছিল।
হিমুর খালাত ভাই জহির ভালোবাসে ফুলফুলিয়া নামের মেয়েকে কিন্তু ফুলফুলিয়ার বাবা সবাইকে বলে তার মেয়ের নাকি বিয়ে হয়ে গিয়েছে। ফুলফুলিয়ার বাবার কথা শুনে তার মনের অস্থিরতার জন্য জহির ঠিক করে সে তেতুলিয়া থেকে টেকনাফ হেঁটে যাবে।
অন্যদিকে জহিরের তেতুলিয়া থেকে টেকনাফের শাহ পরীর দ্বীপ পর্যন্ত যাওয়ার পরিকল্পনার জন্য হিমুকে দায়ী করে হিমুর খালু রহমতউল্লাহ তালুকদার। সে হিমুর নামে ওয়ারেন্ট বের করে। মিথ্যা মামলা সাজানো হয় হিমুর বিরুদ্ধে। একসময় ডেড বেড রেফারেন্স দেয় হিমুর বিরুদ্ধে।
শেষে হিমুর খালু চেষ্টা করতে থাকে হিমুকে বাঁচানোর জন্য। একপর্যায়ে হিমুকে থানা হাজত থেকে জেল খানায় নিয়ে যাওয়া হয়। শেষ বারের মতো হিমু দেখা করতে চায় রাধাচূড়া গাছের সাথে।
এস-৪০০ ক্ষেপণাস্ত্র প্রণালী

এস-৪০০ ট্রায়াম্ফ (, ট্রায়াম্ফঃ ন্যাটোর রিপোর্টিং নাম: এসএ-২১ গ্রোলার), হল ১৯৯০-এর দশকে নির্মিত উন্নত একটি বিমান-প্রতিরোধ ব্যবস্থা, যা পূর্বে এস-৩০০ পিএমইউ-৩ নামে পরিচিত ছিল। এস-৩০০ পরিবারের উন্নত সংস্করণ হিসাবে রাশিয়ার আলমাজ সেন্ট্রাল ডিজাইন ব্যুরো দ্বারা তৈরি করা হয় এস-৪০০। ২০০৭ সাল থেকে এটি রাশিয়ার সশস্ত্র বাহিনীর সাথে যুক্ত করা হয়েছে। এস-৪০০ তার কর্মক্ষমতা পূরণ করতে চারটি ক্ষেপণাস্ত্র ব্যবহার করে: এই চারটি ক্ষেপণাস্ত্র হল- খুব দীর্ঘ পাল্লার ৪০এন৬ (৪০০ কিমি), দীর্ঘ পাল্লার ৪৮এন৬ (২৫০ কিমি), মাঝারি পাল্লার ৯এম৯৬ই২ (১২০ কিমি) এবং সংক্ষিপ্ত পাল্লার ৯এম৯৬ই (৪০ কিমি)। ২০১৭ সালে দ্য ইকোনমিস্ট দ্বারা এস-৪০০ ক্ষেপণাস্ত্র প্রণালীকে "বর্তমানে নির্মিত সেরা বিমান প্রতিরক্ষা ব্যবস্থাগুলির একটি" হিসাবে বর্ণনা করা হয়েছে।
এস-৪০০ ক্ষেপণাস্ত্র প্রণালীর বিকাশ ১৯৮০-এর দশকের শেষের দিকে শুরু হয়েছিল, এবং জানুয়ারী ১৯৯৩ সালে রাশিয়ান বিমানবাহিনী দ্বারা সিস্টেমটি ঘোষণা করা হয়েছিল। ১২ ফেব্রুয়ারি ১৯৯৯ সালে প্রথম, আশ্চর্যজনক সফল পরীক্ষাগুলি আস্ট্রাকানের কাপাস্টিন ইয়ারে অনুষ্ঠিত হয়েছিল এবং এস-৪০০ ক্ষেপণাস্ত্র প্রণালী ২০০১ সালে রাশিয়ান সেনাবাহিনী দ্বারা স্থাপনের জন্য নির্ধারিত ছিল।
২০০৩ সালে, এটি স্পষ্ট হয়ে উঠেছিল যে সিস্টেমটি স্থাপনার জন্য প্রস্তুত ছিল না। আগস্ট মাসে, দু'জন উচ্চপদস্থ সামরিক কর্মকর্তারা উদ্বেগ প্রকাশ করেছিলেন যে এস-৪০০ ক্ষেপণাস্ত্র প্রণালী এস-৩০০ পি প্রণালীর "অপ্রচলিত" ইন্টারসেপ্টরগুলির সাথে পরীক্ষা করা হচ্ছে এবং সিদ্ধান্ত নেওয়া হয় যে এটি স্থাপনার জন্য প্রস্তুত ছিল না।
তুর্কি বিমানবাহিনী:
ঘূর্ণিঝড় চপলা

ঘূর্ণিঝড় চপলা (, "ইইসার তাসাবালান"; ) হচ্ছে আমেরিকা ভিত্তিক যৌথ ঘূর্ণিঝড় সতর্কতা কেন্দ্র জেটিডব্লিউসি এর মতে আরব সাগরে রেকর্ড করা দ্বিতীয় শক্তিশালী ক্রান্তীয় ঘূর্ণিঝড়। মৌসুমি বায়ুর প্রভাবে এটা ২৮ অক্টোবর পশ্চিম ভারতে উৎপন্ন হয়। সমুদ্র পৃষ্ঠের উষ্ণ তাপমাত্রায় এটি দ্রুত ঘনীভূত হলে ভারতীয় আবহাওয়া দপ্তর একে ঘূর্ণিঝড় চপলা হিসেবে ঘোষণা করে। ২০০৭ সালের ঘূর্ণিঝড় গনুর পরে এটি আরব সাগরে শক্তিশালী রূপ নিতে সক্ষম হয়। ঘনীভূত হওয়ার পরে চপলা ১ নভেম্বর ইয়েমেনী দ্বীপ সুকাত্রার উপর আঘাত হানে। স্থলভূমিতে পৌঁছে ঝড়টি দুর্বল হয়ে পড়লেও ২ নভেম্বর এটা এডেন উপসাগরে প্রবেশ করে পানির সাহচর্যে শক্তিশালী ঘূর্ণিঝড়ে রূপান্তরিত হয়। উত্তর সোমালিয়া পার হয়ে চপলা দুর্বল হয়ে পড়ে পশ্চিম উত্তর-পশ্চিমে ঘুরে যায়। ৩ নভেম্বর ইয়েমেনের মুকাল্লায় ঝড়টি আঘাত হানে এবং ইয়েমেনের সব থেকে শক্তিশালী ঝড় হিসেবে পরিচিতি পায়। পরেরদিন ঝড়টি শান্ত হয়ে যায়।
ঘূর্ণিঝড় চপলা নামটি বাংলাদেশের দেয়া। এই বাংলা শব্দটির অর্থ দূরন্ত বালিকা। মেয়েদের নাম হিসেবে চপলা শব্দটি ব্যবহৃত হয়।
৩০ অক্টোবর ওমান উপকূলীয় অঞ্চলে বন্যা এবং তীব্র স্রোতের ব্যাপারে সতর্ক করে। নিম্নাঞ্চল থেকে জনগণকে দূরে সরে যাওয়ার উপদেশ দেওয়া হয়। জেলেদেরকে সমুদ্র থেকে দূরে থাকতে বলা হয় কারণ ঢেউয়ের উচ্চতা পর্যন্ত হয়। ধফার প্রদেশ এর সকল স্কুল বন্ধ ঘোষণা করা হয়। ধারণা করা হয়েছিলো ঝড়টি সালালাহ তে আঘাত হানবে কিন্তু সহসা বাতাসের গতিবেগ বদলে দক্ষিণ পশ্চিমে ঘুরে গেলে ভয় ছড়িয়ে পড়ে।
শরণার্থীবিষয়ক জাতিসংঘের হাইকমিশন সোমালিয়া ও ইথিওপিয়ার অভিবাসী ও শরণার্থী দের উত্তাল সমুদ্রের কারণে ইয়েমেন অভিমুখে যেতে নিষেধ করে। ইরানের পতাকাবাহী একটি জলযান উপকূলে ধরা পরে যার যাত্রীদের অনেকেই নিখোঁজ হয়ে যায়। চপলা বিশাল সামুদ্রিক জলোচ্ছ্বাস সৃষ্টি করে সোমালিয়ার উপকূলে ব্যাপক ক্ষতিসাধন করে, ২৮০ টি নৌকা ধ্বংস হয়, হাজারের বেশি অধিবাসী গৃহহীন হয়। রাস্তা ক্ষতিগ্রস্ত হয়। পান্টল্যান্ডের ২৮ টি বিদ্যালয়ের ছাদ উড়ে যায়, পরবর্তীতে তাবুতে শিক্ষাকাজ পরিচালনা করতে হয়। সোমালিয়ার বারি অঞ্চলে ঝড়ে ২৫ হাজার প্রাণী মারা যায় এবং ৫১০০ গাছ ভেঙে পড়ে। ঝড়ের প্রভাবে সোমালিয়ার উত্তর পূর্বাঞ্চলে এবং সোমালিল্যান্ডের বারবারা জেলায় প্রবল বৃষ্টিপাত হয়। বৃষ্টিপাতে সেখানকার ৩০০০ ভেড়া ও ছাগল এবং ২০০ উট মারা গেলে স্থানীয় যাযাবর জনগোষ্ঠী মারাত্মক ভাবে ক্ষতিগ্রস্ত হয় কারণ এসব গবাদিপশুর উপর তাদের জীবন ও জীবিকা নির্বাহ হতো। টানা বর্ষণে নিম্নাঞ্চলের অধিবাসীরা ঘরবাড়ি ছেড়ে উচ্চভূমিতে নিরাপদ আশ্রয়ের সন্ধানে যেতে বাধ্য হয়।
ঝড় থামলে সোমালিল্যান্ড সরকার চাল, চিনি এবং প্লাস্টিক পাত বিতরণ করে।
বেসরকারি কলেজ

যে সকল কলেজ সরকারের রাজস্ব থেকে কোনো বাজেট বরাদ্দ পায়না সেগুলোকে বেসরকারি কলেজ বলা হয়। তবে বাংলাদেশে অনেক বেসরকারি কলেজ সরকারের রাজস্ব থেকে শিক্ষকদের বেতন ভাতা ও অবকাঠামোগত উন্নয়নের জন্য অর্থ বরাদ্দ পেয়ে থাকে, এসকল শিক্ষাপ্রতিষ্ঠানকে এমপিওভুক্ত শিক্ষা প্রতিষ্ঠান বলে। এই কলেজ সমূহ সরকারের ব্যবস্থাপনায় গর্ভনিং বডির দ্বারা পরিচালিত হয়ে থাকে। পৃথিবীর বেশীরভাগ দেশে বেসরকারি কলেজ রয়েছে। বাংলাদেশ সহ বিশ্বের বহু দেশে বেসরকারি কলেজের সংখ্যা সরকারি কলেজ হতে বেশি।
বাংলাদেশের বেসরকারি কলেজের তালিকা সমূহ নিম্নে দেওয়া হলঃ
ফ্রেংকি ডে ইয়ং

ফ্রেংকি ডে ইয়ং (জন্ম: ১২ মে, ১৯৯৭) একজন ওলন্দাজ পেশাদার ফুটবলার যিনি স্পেনীয় লা লিগার ক্লাব বার্সেলোনা এবং নেদারল্যান্ডস জাতীয় দল এর হয়ে সেন্ট্রাল মিডফিল্ডার বা ডিফেন্সিভ মিডফিল্ডার হিসেবে খেলে থাকেন।
ডে ইয়ং ওলন্দাজ ফুটবল ক্লাব "উইলেম টুয়ে" এর পুরো যুব প্রকল্প খেলে বেড়ে ওঠা একজন খেলোয়াড়। ২০১৫ সালের ১০ই মে "অ্যাডো ডেন হ্যাক্স" এর বিপক্ষে ঘরের মাঠে "টেরেল ওন্দান" এর বদলি হিসেবে মাঠে নামার মধ্যে দিয়ে ডে ইয়ং এর "এরেদিভিজি" অভিষেক হয়, যে ম্যাচে তার দল ১-০ গোলে বিজয়ী হয়। 
২০১৫ সালের গ্রীষ্মে ডে ইয়ং চার বছরের চুক্তিতে ওলন্দাজ ক্লাব এএফসি আয়াক্স এ যোগ দেন। পরবর্তীতে তিনি আয়াক্সকে "২০১৭ ইউরোপা লিগ" এর ফাইনালে নিয়ে যেতে সাহায্য করেন। ২০১৬–১৭ মৌসুমে "ইয়ং আয়াক্স" এর হয়ে তার অবদানের জন্য ডে ইয়ংকে নেদারল্যান্ডসের দ্বিতীয় সারির লিগ "জুপিটার লিগ" এর সেরা প্রতিভাবান খেলোয়াড়ের পুরস্কার দেয়া হয়।
২০১৯ সালের ২৩ জানুয়ারি ফুটবল ক্লাব বার্সেলোনা ডে ইয়ং কে ৫ বছরের চুক্তিতে কিনে নেয়ার কথা ঘোষণা করে। ৭ কোটি ৫ লক্ষ ইউরোর বিনিময়ে ডে ইয়ং ১ জুলাই ২০১৯ বার্সেলোনায় যোগদান করেন।
ডে ইয়ং নেদারল্যান্ডসের বিভিন্ন বয়সভিত্তিক দলের হয়ে ২২ টি ম্যাচ খেলেছেন। ২০১৫ সালের ১০ জুলাই জার্মানি অনূর্ধ্ব-১৯ দলের বিপক্ষে ডে ইয়ং এর নেদারল্যান্ডস অনূর্ধ্ব-১৯ দলে অভিষেক হয়।
২০১৮ সালের ৯ জুন ডে ইয়ং নেদারল্যান্ডস জাতীয় দল এর হয়ে পেরু'র বিপক্ষে আন্তর্জাতিক ম্যাচে অভিষিক্ত হন, যেখানে তার দল ২-১ গোলে জয়লাভ করে।
২০১৮ গ্রীষ্মকালীন যুব অলিম্পিকে ভারত

ভারত  বুয়েনস আয়ার্স, আর্জেন্টিনা-তে অনুষ্ঠিত ২০১৮ গ্রীষ্মকালীন যুব অলিম্পিক এ অংশগ্রহণ করেছে ৬ই অক্টোবর থেকে ১৮ই অক্টোবর পর্যন্ত। যুব অলিম্পিকের এই সংস্করণেই ভারতের ফলাফল সবথেকে ভালো।
জেরেমি লালরিনুংগা ভারতের প্রথম যুব অলিম্পিক স্বর্ণ পদক জয় করেন। 
মিশ্র জাতীয়তার হয়ে পদকজয়ীদের ইটালিক্স-এ দেখানো হয়েছে। এই পদকগুলি কোন একটি নির্দিষ্ট দেশের পদকতালিকায় আসে না। 
ভারত ফিল্ড হকি ৫-এ সাইড এবং স্পোর্টস ক্লাইম্বিং এ যুব অলিম্পিকে প্রথম আত্মপ্রকাশ করেছে ২০১৮ সংস্করণে।প্রতিযোগীদের মধ্যে রয়েছেন আই এস এস এফ সিনিয়র এবং জুনিয়র বিশ্বকাপ চ্যাম্পিয়ন মনু ভাকের, কমনওয়েলথ গেমস পদকজয়ী শুটার মেহুলি ঘোষ,আই এস এস এফ সিনিয়র বিশ্ব চ্যাম্পিয়ন সৌরভ চৌধুরী, বিশ্ব যুব বক্সিং চ্যাম্পিয়ন জ্যোতি গুলিয়া এবং বিশ্ব যুব ভারোত্তোলনে সিলভার পদকপ্রাপ্ত জেরেমি লালরিন্নুংগা।
ভারত এশিয়ান কন্টিনেন্টাল যোগ্যতা টুর্নামেন্টের উপর ভিত্তি করে দুইজন তীরন্দাজের কোটা অর্জন করেছে।
জুনিয়র ওয়ার্ল্ড  রানকিং-এর ওপর ভিত্তি করে, ভারত ব্যাডমিন্টন-এর দুটি কোটা অর্জন করে।
ভারত যোগ্যতাসম্পন্ন চারজন শুটারের কোটা জয় করেছিল, ২০১৭ এশিয়ান চ্যাম্পিয়নশিপে ফলাফলের উপর ভিত্তি করে.
ভারত একজন টেবিল টেনিস খেলোয়াডের কোটা অর্জন করে থাইল্যান্ড-এ অনুস্থিত 'রোড টু বুয়েনস আয়ার্স (এশিয়া)'-এর উপর ভিত্তি করেএবং আরো একটি কুক আইল্যান্ড-এ অনুস্ঠিত রোড টু বুয়েনস আয়ার্স (ওশিয়ানিয়া)-তে অর্চনা কামাথ-এর ফলাফলের ভিত্তিতে 
২০১৮ এশিয়ান ইয়ুথ চ্যাম্পিয়নশিপের ফলাফলের ভিত্তিতে ভারত দুইজন ভারোত্তোলক-এর কোটা জয় করেছিল
২০১৮ এশিয়ান ক্যাডেট চ্যাম্পিয়নশিপে ফলাফলের ভিত্তিতে ভারত দুইজন কুস্তিগির-এর কোটা জয় করেছিল। .
নূর মোহাম্মদ স্টেডিয়াম

Nur Mohammad স্টেডিয়াম নড়াইল, বাংলাদেশ.পুলিশ সুপারের পাশে অবস্থিত।
শংকর গোবিন্দ চৌধুরী স্টেডিয়াম
সরকারি শহীদ সোহরাওয়ার্দী কলেজ, ঢাকা

সরকারি শহীদ সোহরাওয়ার্দী কলেজ পুরান ঢাকার লক্ষ্মীবাজারে অবস্থিত ঐতিহ্যবাহী একটি সরকারি কলেজ। এই কলেজটিতে বর্তমানে উচ্চ মাধ্যমিক, স্নাতক ও স্নাতকোত্তর পর্যায়ে অধ্যয়নের সুব্যবস্থা রয়েছে। এটি ঢাকা বিশ্ববিদ্যালয় অধিভুক্ত সরকারি ৭ কলেজের অন্যতম একটি কলেজ। ২০১৭ সালের ১৬ ফেব্রুয়ারি কলেজটি ঢাকা বিশ্ববিদ্যালয় অধিভুক্ত হয়। এরপর ২০২৫ সালের জানুয়ারিতে এই অধিভুক্ত বাতিল করা হয়।
১৯৪৯ সালের ১১ নভেম্বর নালগলার ৫/১, জুম্মন ব্যাপারী লেনে (ভাওয়ালরাজ এস্টেট) কলেজটির কার্যক্রম শুরু হয়। তখন মুহাম্মদ আলী জিন্নাহর উপাধি অনুসারে কলেজের নাম রাখা হয় "কায়েদ-ই-আজম কলেজ"। পরবর্তীতে লক্ষ্মীবাজারে জমি ক্রয় করে কলেজটিকে সেখানে স্থানান্তর করা হয়। আর নালগলার ভবনটিকে ছাত্রাবাসে রূপান্তর করা হয়। ১৯৫০ সালে "সৈয়দ জহির আহসান" কলেজটির প্রথম অধ্যক্ষ হিসেবে দায়িত্ব গ্রহণ করেন।
শুরুতে কলেজটিতে কেবল আই.এ, আই.কম, এবং বি.কম কোর্সের অনুমোদন ছিল। পরবর্তীতে ১৯৫৫ সালে উচ্চ মাধ্যমিক স্তরে বিজ্ঞান বিভাগ চালু হয়। ১৯৫৬ সালে চালু হয় বি.এ (পাশ) কোর্স। এরপর ১৯৫৮ সালে কলেজটিতে বি.এসসি কোর্স চালু হয়। সেসময় ঢাকার অন্য কোনো কলেজে বিজ্ঞান বিষয়ে উচ্চশিক্ষার সুযোগ ছিলনা।
বাংলাদেশের স্বাধীনতার পর ১৯৭২ সালে কলেজটির নাম পরিবর্তন করে হোসেন শহীদ সোহরাওয়ার্দীর নামানুসারে কলেজটির নাম রাখা হয় "শহীদ সোহরাওয়ার্দী কলেজ"। ১৯৮৪ সালের ১ নভেম্বর কলেজটি সরকারি কলেজে পরিণত হলে এর নাম হয় "সরকারি শহীদ সোহরাওয়ার্দী কলেজ"।
২০০৪-০৫ শিক্ষাবর্ষে কলেজটিতে জাতীয় বিশ্ববিদ্যালয়ের অধীনে স্নাতক (সম্মান) কোর্স চালু করা হয়। ২০১৭ সালের ১৬ ফেব্রুয়ারি কলেজটি ঢাকা বিশ্ববিদ্যালয়ের অন্তর্ভুক্ত হয়।
কলেজের গ্রন্থাগারটি পশ্চিম পাশের ভবনের নিচতলায় অবস্থিত। এখানে পাঠ্যবই, গল্পের বই, উপন্যাসের বই রয়েছে। কলেজের শিক্ষার্থীরা পরিচয়পত্র দেখিয়ে বই বাসায় নিয়ে যেতে পারে। লাইব্রেরিতে বসার জন্য সাধারণ কাঠের বেঞ্চ ও টেবিল রয়েছে। 
 কবি নজরুল সরকারি কলেজ সংলগ্ন বাহাদুর শাহ পার্ক মোড় থেকে পূর্ব দিকে লক্ষ্মীবাজার রোডের শেষ মাথায় হাতের বাম পাশে মেইন রোড থেকে কিছুটা ভিতরে এই কলেজটি অবস্থিত।
সরকারি শহীদ সোহরাওয়ার্দী কলেজ ঢাকায় নিম্নরুপ ক্লাবসমূহ সহপাঠ্যক্রমিক কার্যক্রম চালিয়ে আসছে-
বাংলা জাতীয় দল

বাংলা জাতীয় দল (বিজেডি) ছিল পশ্চিমবঙ্গের একটি রাজনৈতিক দল। জাহাঙ্গীর কবীরের নেতৃত্বাধীন এই দলটি ভারতীয় ক্রান্তি দল ভেঙে গঠিত হয়। ১৯৬৯ সালের পশ্চিমবঙ্গ বিধানসভা নির্বাচনের পূর্বে বিজেডি নেতৃত্ব যুক্তফ্রন্টে যোগ দেওয়ার ইচ্ছা প্রকাশ করেন। যদিও বাংলা কংগ্রেস নেতৃত্বের বিরোধিতায় তারা যুক্তফ্রন্টে যোগ দিতে পারেননি। উল্লেখ্য, জাহাঙ্গীর কবীরের ভাই হুমায়ুন কবীর ১৯৬৭ সালে যুক্তফ্রন্ট সরকার পতনে গুরুত্বপূর্ণ ভূমিকা গ্রহণ করেছিলেন।
১৯৬৯ সালের বিধানসভা নির্বাচনে বিজেডি মোট ১৬ জন প্রার্থী দাঁড় করায়। যদিও এঁদের মধ্যে একজনও নির্বাচনে জয় লাভ করতে পারেননি। এই নির্বাচনে বিজেডি মোট ২৫,০৮১টি ভোট পেয়েছিল।
চুড়ামনকাটি ইউনিয়ন

চুড়ামনকাটি ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা।
চুড়ামনকাটি ইউনিয়নের সংক্ষিপ্ত তথ্যঃ
চুড়ামনকাটি সবজি উৎপাদনের জন্য বিখ্যাত। বিখ্যাত শিক্ষা প্রতিষ্ঠান যশোর বিজ্ঞান ও প্রযুক্তি বিশ্ববিদ্যালয় (JUST) (আমবটতলা বাজার)।
চুড়ামনকাটি ইউনিয়নের বর্তমান চেয়ারম্যান মোঃ দাউদ হোসেন জ্ঞান বিজ্ঞান খেলাধুলা এবং সংস্কৃতির জন্য বিখ্যাত।চুড়ামনকাঠি ইউনিয়ন ৮০৪৫ একর জমির ওপর ১৯ টি গ্রামের সমন্বয় এ প্রায় ৫০ হাজার মানুষের বসবাস। গত ৫ ই জানুয়ারি ২০২২ ইউপি নির্বাচনে বাংলাদেশ আওয়ামীলীগ মনোনীত চেয়ারম্যান প্রার্থী হিসেবে নৌকা প্রতিকে নির্বাচন করে বিপুল সংখ্যক ভোটে নির্বাচিত হন জনাব মোঃ দাউদ হোসেন, এর পর থেকে দায়িত্ব হাতে নেওয়ার পর থেকে সর্বক্ষণ দিন রাত ২৪ ঘন্টা, নিজের শারীরিক প্রচুর খারাপ অবস্থা থাকলে ও নিজের শরীরের তোয়াক্কা না করে ছুটে বেরিয়েছেন এ গলি সে গলি, এ এলাকা সে এলাকা। মাত্র ১ বছরের কম সময়ে ইউনিয়নের জরাজির্ণ ১৭ টির বেশি রাস্তায় কাজ শুরু করিয়েছেন,  প্রতিটি স্কুল মাদ্রাসা নার্দনিক সুন্দরর্যে পরিপূর্ণ করেছেন। বয়স্ক ভাতা, বিধবা ভাতা, দরিদ্রদের চাউল এর কার্ড, টিসিবির পন্য সু-নিপুন ভাবে ইউপি সদস্যদের মাধ্যমে একালার গণমান্য মানুষের সহযোগিতা প্রকত অসহায় দারিদ্র্যদের সাহায্য এগিয়েছেন সব সময়। নানান কারণে বার বার প্রতিহিংসার শিকার হয়েছেন নিজে ও তার পরিবার তবুও কারও প্রতি একচুল পরিমাণ হিস্রতা বা ক্ষমতার অপব্যবাহার করেন নি। নিজ সংগঠন বাংলাদেশ আওয়ামীলীগের, চুড়ামনকাঠি ইউনিয়ন শাখার প্রতিটি ইউনিট ও সহোযোগি সংগঠন গুলিও একত্রিত ও বিভিন্ন নির্দেশনা দিয়ে  কাজ করে চলেছেন। এমন একজন চেয়ারম্যানকে এলাকার জনগণ দিয়েছেন "জনপ্রিয় চেয়ারম্যান চাচা" উপাধি।
লুকাস টিল

লুকাস ড্যানিয়েল টিল(জন্মঃ ১০আগস্ট, ১৯৯০) একজন আমেরিকার অভিনেতা। তার অভিনয় জীবন শুরু হয় ২০০০এর শুরুর দিকে।
লুকাস ড্যানিয়েল টিল ১০আগস্ট, ১৯৯০সালে ফর্ট হুড, টেক্সাসে জন্মগ্রহণ করেন। তার মা ডানা লিন ও বাবা জন মার্ক টিল, যিনি সেনাবাহিনীর একজন লেফটেন্যান্ট কর্নেল। তার মা পেশায় একজন রসায়নবিদ। টিলের শৈশব কাটে জর্জিয়ার আটলান্টাতে। সে কেল উচ্চ বিদ্যালয়ে পড়াশোনা করে।
মানিকগঞ্জ সরকারি মহিলা কলেজ

মানিকগঞ্জ সরকারি মহিলা কলেজ মানিকগঞ্জ সদর উপজেলা,মানিকগঞ্জ, ঢাকার একটি সরকারি মালিকানাধীন উচ্চ মাধ্যমিক প্রতিষ্ঠান এই কলেজটি প্রতিষ্ঠিত হয়েছিল ১৯৭২ সালে। 
ওয়েবসাইটঃ https://manikgonjmohilacollege.edu.bd/
ফেসবুক পেইজঃ https://www.facebook.com/govt.mohilacollegemanikganj/
ফেসবুক গ্রুপঃ https://www.facebook.com/groups/1088012661256745
ইউটিউব চ্যানেলঃ https://www.youtube.com/@manikganjmohilacollege
১৯৭২ সালে কলেজটির যাত্রা শুরু করে ডিগ্রী ও ১৯৯২ সালে এইচএসসি পর্যায় শুরু হয় । এবং ২০১১ সালে কলেজ শুরু অনার্স পর্যায়ের শিক্ষা প্রদান । এই কলেজি সরকারি করণ করা হয় ১৯৮৫ সালে । 
মানিকগঞ্জ সরকারি মহিলা কলেজ ৫.৩৮ একর জমির উপর দাঁড়িয়েছে। এই কলেজের ৩টি ক্যাম্পাস রয়েছে। ১ম ক্যাম্পাস যা ”মূল ভবন” ২য় ক্যাম্পাস “বিজ্ঞান ভবন” নামে পরিচিত। ৩য় ক্যাম্পাসটি ভবন শুন্য দেয়ালে ঘেরা নিচু জমি হিসেবে রয়েছে।
মানিকগঞ্জ সরকারি মহিলা কলেজের লাইব্রেরিতে প্রায় ৭,০০০ বই রয়েছে। 
মানিকগঞ্জ সরকারি মহিলা কলেজ এর অধ্যক্ষ প্রফেসর ড. মো: মাহবুবুর রহমান এবং উপাধ্যক্ষ প্রফেসর রঞ্জিত কুমার সরকার। 
বিভিন্ন বিভাগের শিক্ষকগণের নাম:
বাংলাঃ
জনাব শাহানারা খাতুন, সহযোগী অধ্যাপক, বিভাগীয় প্রধান
জনাব মুর্শিদ জাহান, সহকারী অধ্যাপক
জনাব আমিনুল ইসলাম, প্রভাষক
জনাব মোঃ নূরুন্নবী, প্রভাষক বাংলা
ইংরেজিঃ
জনাব অজিত কুমার মন্ডল, সহযোগী অধ্যাপক, বিভাগীয় প্রধান
জনাব এস এম হাবিবুর রহমান, সহযোগী অধ্যাপক (ইনসিটু)
জনাব মোহাম্মদ মোফাজ্জল হোসেন খান, সহকারী অধ্যাপক (ইনসিটু)
জনাব হাসান মোঃ মোস্তাফিজুর রহমান (ইনসিটু)
রাষ্ট্রবিজ্ঞানঃ
জনাব মুহাম্মদ ইমাম মেহেদী, সহকারী অধ্যাপক (বিভাগীয় প্রধান)
জনাব মনি সাহা, প্রভাষক
জনাব মোঃ জাহিদুল ইসলাম
ইতিহাসঃ
ড. বেগম হোসনে আরা, সহযোগী অধ্যাপক (ইনসিটু)
জনাব হারুন-অর-রশীদ, সহকারী অধ্যাপক (ইনসিটু)
ইসলামের ইতিহাস ও সংস্কৃতিঃ
জনাব মোঃ আবুবকর ছিদ্দীক মোল্লা, সহযোগী অধ্যাপক (ইনসিটু) বিভাগীয় প্রধান
জনাব শামীম আহমেদ, সহকারী অধ্যাপক (ইনসিটু) (সংযুক্ত মাউশি)
জনাব সেলিম, প্রভাষক
অর্থনীতিঃ
জনাব এস এম সিরাজুল হক, সহযোগী অধ্যাপক (ইনসিটু)
জনাব মোঃ মাজহারুল ইসলাম, প্রভাষকদর্শনঃ
জনাব মোঃ আবদুর রহমান খান, সহকারী অধ্যাপক
জবাব শারমিন আক্তার, সহকারী অধ্যাপক (ইনসিটু)
জনাব ইয়াসমিন আক্তার, প্রভাষক
ভূগোলঃ
জনাব আবিদা সুলতানা, সহকারী অধ্যাপক (ইনসিটু)
জনাব শিরিন আক্তার, প্রভাষক
রসায়নঃ
জনাব মোঃ রফিকুল ইসলাম, সহযোগী অধ্যাপক (ইনসিটু)
জনাব কৃষ্ণ চন্দ্র দাম, প্রভাষক
পদার্থবিজ্ঞানঃ
জনাব এস এস সাইদুজ্জামান, সহকারী অধ্যাপক
জনাব নাজনীন আরা পারভীন
গণিতঃ
জানব মোহাম্মদ আবুবকর সিদ্দিক, সহকারী অধ্যাপক
জনাব মোঃ রাসের মিয়া
জীববিজ্ঞানঃ
ড. মোসাম্মৎ সাজেদা আকন্দ, সহযোগী অধ্যাপক (ইনসিটু)
হিসাববিজ্ঞানঃ
জনাব মোহাম্মদ রফিকুল ইসলাম, সহযোগী অধ্যাপক (ইনসিটু)
জনাব মুরাদ রায়হান রানা, প্রভাষক
ব্যবস্থাপনাঃ
জনাব নাসিমা আক্তার, প্রভাষক
গার্হস্ত্য বিজ্ঞানঃ
জনাব ইয়াফা খন্দকার
শরীরচর্চা শিক্ষক
জানাব মোঃ রাশেদ মিয়া
মানিকগঞ্জ সরকারি মহিলা কলেজে শুধুমাত্র কলা অনুষদ ও সামাজিক বিজ্ঞান অনুষদ রয়েছে । এই অনুষদ রয়েছে পাঁচটি বিভাগ ।
নীলফামারী মেডিকেল কলেজ

নীলফামারী মেডিকেল কলেজ বাংলাদেশের নীলফামারীতে অবস্থিত এটি সরকারি মেডিকেল কলেজ। ২০১৮ সালে এটি প্রতিষ্ঠিত হয়। এটি রাজশাহী মেডিকেল বিশ্ববিদ্যালয়ের অধিভুক্ত।
২৬ আগস্ট ২০১৮ তারিখে সরকার নীলফামারী মেডিকেল কলেজ সহ নতুন চারটি মেডিকেল কলেজের অনুমোদন দেয়।২৬ আগস্ট অনুমোদন দেয়া হলেও নীলফামারী মেডিকেল কলেজ ৩০ আগস্ট পূর্নাঙ্গ ভাবে অনুমোদিত হয়।অনুমোদনের পর কলেজ প্রতিষ্ঠার কার্যক্রম শুরু হয় এবং ২২ সেপ্টেম্বর ২০১৮ তারিখে খুলনা মেডিকেল কলেজের সহযোগী অধ্যাপক মোঃ রবিউল ইসলাম শাহকে এ কলেজের অধ্যক্ষ হিসাবে নিয়োগ প্রদান করে। ১৫ অক্টোবর ২০১৮ সালে ১ম ব্যাচে ভর্তি কার্যক্রম শুরু করা হয়। ২০১৮-২০১৯ শিক্ষাবর্ষে এ কলেজে ৪৮ জন শিক্ষার্থী ভর্তি হয়েছে। ১০ ফেব্রুয়ারি ২০১৯ সালে নীলফামারী ডায়াবেটিকস হাসপাতালের নতুন ভবনে অবস্থিত কলেজের অস্থায়ী ক্যাম্পাসে আনুষ্ঠানিকভাবে কলেজের উদ্বোধন করেন তৎকালীন সাংস্কৃতি মন্ত্রী আসাদুজ্জামান নূর।
নীলফামারী মেডিকেল কলেজ নীলফামারী জেলা শহর হতে ৭ কিলোমিটার উত্তরে নীলফামারী ডোমার সড়কে কুষ্ঠ হাসপাতালের পাশে নির্মিত হবে।
সরকারি নজরুল কলেজ, ত্রিশাল

সরকারি নজরুল কলেজ বাংলাদেশের ময়মনসিংহ জেলার ত্রিশাল উপজেলায় অবিস্থত। কলেজটি ১৯৬৭ সালে প্রতিষ্ঠিত হয়। এটি জাতীয় বিশ্ববিদ্যালয়ের অধিভুক্ত একটি কলেজ।
জাতীয় কবি কাজী নজরুল ইসলামের বাল্য স্মৃতি বিজরিত ঐতিহ্যবাহী ত্রিশাল উপজেলার দরিরামপুরে ১৯৬৭ সালে 'নজরুল কলেজ ত্রিশাল' নামে এ শিক্ষাপ্রতিষ্ঠানটির জন্ম। ময়মনসিংহ জেলা সদরের বাইরে সে সময় প্রতিষ্ঠিত এটিই একমাত্র উচ্চ শিক্ষাপ্রতিষ্ঠান। বিদ্রোহী কবি'র পূণ্য স্মৃতির প্রতি ত্রিশালবাসীর অপরিসীম শ্রদ্ধা ও ভালোভাসার এক অনন্য নিদর্শন নজরুল কলেজ।
১৯৭০ সালে কলেজটি (ডিগ্রি) স্নাতক পর্যায়ে উন্নীত হয় এবং আদর্শ উদ্দেশ্যের পথে একনিষ্ঠ প্রতিষ্ঠান হিসাবে ইতোমধ্যে অবস্থান সু-দৃঢ় করেছে। সরকার ২০১৬ সালে প্রতি উপজেলায় কমপক্ষে একটি করে সরকারি কলেজ প্রতিষ্ঠা করার ঘোষণা দেয়। এরই ধারাবাহিকতায় ২০১৮ সালে মাননীয় প্রধানমন্ত্রী শেখ হাসিনা সারাদেশে ২৭১টি কলেজকে সরকারিকরণের চূড়ান্ত অনুমোদন দেন। ফলে শিক্ষা মন্ত্রণালয়ের প্রজ্ঞাপন জারি করার মাধ্যমে এই কলেজসহ সারাদেশে ২৭৯টি কলেজ সরকারিকরণ করা হয়েছে। সরকারিকরণের জন্য বর্তমানে সরকারি নজরুল কলেজ নামে কলেজের নামকরণ করা হয়েছে।
ছাত্র-ছাত্রীদের অবসরে বই পড়ার জন্য প্রায় দশ হাজার বই-পুস্তক সংবলিত একটি অত্যাধুনিক গ্রন্থাগার রয়েছে। বিশ্ব সাহিত্য কেন্দ্রের বই পড়া প্রতিযোগিতার কার্যক্রম-প্রোগ্রাম চালু রয়েছে।
ছাত্র-ছাত্রীদের জন্য সকল সুযোগ-সুবিধা সংবলিত দুটি বিশ্রামকক্ষ রয়েছে।
এ ছাড়াও শিক্ষকদের জন্য একটি পৃথক বিশ্রামকক্ষ রয়েছে।
আহম্মদপুর ইউনিয়ন, সুজানগর

পাবনা জেলার সুজানগর উপজেলা র আমিনপুর থানার একটি ইউনিয়ন
আহম্মদপুর ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর আহম্মদপুর ইউনিয়ন আমিনপুর থানার অধীনে চলে যায়।
আহম্মদপুর ইউনিয়নের ইহার পূর্ব দিকে কাশীনাথপুর ও জাতসাখিনী ইউনিয়ন এবং উত্তরে দুলাই ইউনিয়ন,পশ্চিমে গাজনার বিল ও দক্ষিণে রানীনগর ইউনিয়ন অবস্থিত।
৬নং আহম্মদপুর ইউনিয়ন পরিষদ কমপ্লেক্স
পাবনা থেকে এই ইউনিয়ন এর দুরুত্ব ৪৫ কিলোমিটার,সুজানগর উপজেলা হতে প্রায় ৩০ কিলোমিটার,আমিনপুর থানা হতে এর দুরুত্ব ১৫ কি.মি.,ইউনিয়নের সামনে থেকে পাবনা,সুজানগর বাস,সিএনজি সব সময় পাওয়া যায়। এই ইউনিয়ন টি পাবনা - কাজিরহাট N5 মহাসড়কে বিধায় যাতায়াত অনেক সহজ।
পাকা রাস্তা ঃ ২৩ কিলোমিটার।
কাঁচা রাস্তা ঃ ১২ কিলোমিটার কাঁচা রাস্তা
চরগোবিন্দপুর বাজার
চব্বিশমাইল বাজার
বিরাহিমপুর বাজার
কাশিনাথপুর (আংশিক)
মহাবিদ্যালয়ঃ ২টি।
আত্রাই নদী, গাজনার বিল, ডাক বাংলো।
আহম্মদপুর ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি। আহম্মপুর উওর পাড়া সমিতি
আহম্মদপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানায় কিছু পরিবার আছে।তারা তাদের ধর্মীয় অনুসঠান
হিন্দুরা এলাকাতে দুর্গা পূজা জোমকপুর্নভাবে পালন করে
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
সিমাব আকবরাবাদী

সিমাব আকবরাবাদী () প্রখ্যাত উর্দু কবি ছিলেন। ৫ জুন ১৮৮২ সালে তিনি আগ্রা সহরে জন্মগ্রহণ করেন। ওনার প্রকৃত নাম আশিক হোসেন সিদ্দিকি () ।
সিমাব আকবরাবাদীর জন্ম হয় আগ্রা শহরের নই মন্ডি এলাকার কাকু গলির ইমলিওয়ালি মকান-এ। তার পিতা মহম্মদ হুসেন সিদ্দিকি অজমের শহরে টাইমস অব ইন্ডিয়া প্রেসে কাজ করতেন। তিনি হাকিম আমিরুদ্দিন আতার আকবরাবাদীর শিষ্য ছিলেন ও উর্দু ভাষায় কবিতা লিখতেন। বেশ কয়েকটি বইও লিখেছিলেন। সিমাব আকবরাবাদীর, আদিপুরুষ ছিলেন ইসলামের প্রথম খালিফা আবু বকর অস-সিদ্দিক । যদিও সিমাব নিজে বলেছিলেন যে তার পূর্বপুরুষ মোঘল সম্রাট জাহাঙ্গীর সময়কালে বুখারা থেকে আগ্রায় এসেছিলেন, কিন্তু মোহন লাল পরে জানিয়েছিলেন যে তিনি আওরঙ্গজেবের সময়কালে আগ্রায় এসেছিলেন। তাদের পরিবার আগ্রা শহরে প্রায় ৩০০ বৎসর ধরে বসবাস করে। জামালিদ্দুন সারহাদি ও মৌলবি রশিদ আহমেদ গাঙ্গোহির অধীন সিমাব ফার্সি, আরবি ও যুক্তি শিক্ষা লাভ করেন। ১৮৯৭ সালে সিমাবের পিতার মৃত্যু হয় ও তিনি নিজের লেখাপড়া বন্ধ করে জীবিকা অর্জনে নিযুক্ত হন। আগ্রা ও কানপুরের পরে তিনি আজমের-এ গিয়ে রেলওয়েতে যোগ দেন। ১৯২২ সালে তিনি কাজে ইস্তফা দিয়ে আগ্রায় ফেরৎ আসেন। ১৯২৩ সালে তিনি "কসর-উল-আদব" নামক প্রকাশনা আরম্ভ করেন। সিমাব আকবরাবাদী চার পুত্র ও দুই কন্যার পিতা। তার কনিষ্ঠ পুত্র মঝার সিদ্দিকি পরবর্তীকালে করাচী সহরে নিজের পিতার কাজ চালিয়ে যান ও তার বেশ কিছু পাণ্ডুলিপি প্রকাশিত করেন।
১৮৯২ সালে সিমাব গজল লেখা আরম্ভ করেন ও ১৮৯৮ সালে তিনি নবাব মির্জা খান দাঘ দেলওয়াহির শিষ্য হন।
১৯২৩ সালে সাঘার নিজামির সম্পাদনায় "কসর-উল-আদব" আরম্ভ করার পরে তিনি "পেয়মানা" নামক মাসিক পত্রিকার প্রকাশনাও শুরু করেন। ১৯২৯ সালে সাপ্তাহিক পত্রিকা "তাজ" ও ১৯৩০ সালে "শায়ের" নামক মাসিক পত্রিকা প্রকাশনাও চালু হয়। ১৯৩২ সালে, সাঘার নিজামি মিরাট শহরে চলে যান যার ফলে "পেয়মানা" পত্রিকার প্রকাশনা বন্ধ হয়ে যায়।"শায়ের" পত্রিকাটি সিমাবের পুত্র ঐজাজ সিদ্দিকির পরিচালনায় অনেকদিন পর্যন্ত প্রকাশিত হতে থাকে।
সিমাব আকবরাবাদী বিভিন্ন সামাজিক ও রাজনৈতিক বিষয় সম্বন্ধে লিখেছেন। ১৯৪৮ সালে তিনি, পদ্য রূপে রচীত কুরাণের অনুবাদ, "ওয়াহি-এ-মনজুম" শীর্ষক গ্রন্থ প্রকাশনার উদ্দেশ্যে প্রথমে লাহোর ও পরে করাচী যাত্রা করেন। ১৯৪৯ সালে তিনি পক্ষাঘাতের শিকার হন ও ১৯৫১ সালে করাচীতে তার মৃত্যু হয়। তার মৃত্যুর ৩০ বৎসর পরে "ওয়াহি-এ-মনজুম" প্রকাশিত হয়।
১৯২৩ সালে "নাইস্তান" শিরোনামে তার প্রথ কবিতা সংকলন প্রকাশিত হয়। পরবর্তীকালে তিনি ৭৫টি বই প্রকাশ করেন যার মধ্যে ২২-টি কবিতার বই। সিমাব অকবরাবাদীর মৃত্যুর পরে তার তিনটি কবিতার বই প্রকাশিত হয়: "লোহ-এ-মেহফুজ" (১৯৭৯), "ওয়াহি-এ-মনজুম" (১৯৮১) ও "সাজ-এ-হিজাজ" (১৯৮২)। তার লেখা গজল অতিপ্রসিদ্ধ, বিশেষত যেগুলি কুন্দনলাল সায়গালের কন্ঠে শোণা যায়। তার রচনার মধ্যে রয়েছে ছোটগল্প, উপন্যাস, নাটক, জীবনী, ও সমালোচনা।
সাদাত হাসান মান্টোর জীবন অবলম্বনে, ২০১৮ সালে মুক্তিপ্রাপ্ত হিন্দি ছায়াছবিতে অকবরাবাদীর রচীত গান অন্তর্ভুক্ত করা হয়েছে।
সিমাব আকবরাবাদী প্রায় ২০০টি গদ্য ও পদ্যের বই লিখেছেন। এর মধ্যে রয়েছে:
লালী গুরাঁস

লালী গুরাঁস বা রডোডেনড্রন (বৈজ্ঞানিক নাম: "Rhododendron arboreum"; "রডোডেন্ড্রন আরবোরিয়াম", ইংরেজি নাম: Tree rhododendron, burans বা gurans) ফুলটি হচ্ছে ইরিকাসি পরিবারের "রডোডেনড্রন" গণের একটি চিরসবুজ সপুষ্পক গুল্মজাতীয় উদ্ভিদ। এই উদ্ভিদটি এর উজ্জ্বল লাল রঙের ফুলের জন্য বিখ্যাত। এটির ফুল নেপালে জাতীয় ফুল হিসেবে স্বীকৃত। ভারতের নাগাল্যান্ড রাজ্যে এই ফুল রাজ্যফুল উত্তরাখণ্ড রাজ্যে এই উদ্ভিদ রাজ্য উদ্ভিদ হিসেবে স্বীকৃত।
এদেরকে ভুটান, চীন, ভারত, মায়ানমার, নেপাল, শ্রীলঙ্কা, পাকিস্তান এবং থাইল্যান্ডে পাওয়া যায়।
গর্ডন হোয়াইট

গর্ডন চার্লস হোয়াইট (; জন্ম: ৫ ফেব্রুয়ারি, ১৮৮২ - মৃত্যু: ১৭ অক্টোবর, ১৯১৮) কেপ প্রদেশের পোর্ট সেন্ট জোন্সে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগব্রেক বোলিং করতেন গর্ডন হোয়াইট।
প্রথম বিশ্বযুদ্ধে সক্রিয়ভাবে অংশ নিয়েছিলেন গর্ডন হোয়াইট। কেপ কোরে ১ম ব্যাটেলিয়নে কর্মকর্তা হিসেবে দায়িত্ব পালন করেন। ফিলিস্তিনের গাজায় গুরুতরভাবে জখমপ্রাপ্ত হন ও পরবর্তীতে দেহাবসান ঘটে তার।
১৯০২ সালে ট্রান্সভালের পক্ষে প্রথম-শ্রেণীর ক্রিকেটে প্রথমবারের মতো অংশ নেন। আক্রমণধর্মী ব্যাটসম্যান হিসেবে গর্ডন হোয়াইটের সুনাম ছিল। এছাড়াও মাঝে-মধ্যে লেগস্পিন বোলিং করতেন।
দক্ষিণ আফ্রিকার পক্ষে টেস্ট ক্রিকেটে অংশ নিয়েছেন গর্ডন হোয়াইট। ১৯০৫-০৬ ও ১৯০৯-১০ মৌসুমে ইংল্যান্ডের বিপক্ষে নিজ দেশে খেলেছেন। সমগ্র খেলোয়াড়ী জীবনে ১৭ টেস্টে অংশগ্রহণের সুযোগ পেয়েছিলেন গর্ডন হোয়াইট। ২ জানুয়ারি, ১৯০৬ তারিখে টেস্ট অভিষেক ঘটে গর্ডন হোয়াইটের। ১৯০৪ ও ১৯০৭ সালে ইংল্যান্ড সফরে যান। এছাড়াও ইংল্যান্ডের মাটিতে অনুষ্ঠিত ত্রিদেশীয় প্রতিযোগিতায় অংশ নেন। ১৯০৪ সালে ইংল্যান্ড সফরে প্রথম-শ্রেণীর খেলায় অংশ নিয়ে ৩০ গড়ে ৯৩৭ রান তুলেন।
তন্মধ্যে, নটিংহ্যামশায়ারের বিপক্ষে ১১৫ রান তুললেও কোন টেস্টে অংশ নিতে পারেননি। ১৯০৫-০৬ মৌসুমে ইংল্যান্ড দল দক্ষিণ আফ্রিকা সফরে আসে। পাঁচ টেস্ট নিয়ে গড়া সিরিজের সবকটিতেই তার সক্রিয় অংশগ্রহণ ছিল। জোহেন্সবার্গে অনুষ্ঠিত সিরিজের তৃতীয় টেস্টে ১৪৭ রানের মনোরম ইনিংস উপহার দেন। এছাড়াও দুইটি অর্ধ-শতকের ইনিংস ছিল তার।
১৯০৭ সালের সফরে তিন টেস্টে অংশ নেন। তবে ১৯০৪ সালের তুলনায় কম সফলতা পান। অংশগ্রহণকৃত টেস্টের পাঁচ ইনিংসে মাত্র ১৫ রান সংগ্রহ করতে পেরেছিলেন। তবে, গ্লুচেস্টারশায়ারের বিপক্ষে প্রথম-শ্রেণীর খেলায় অপরাজিত ১৬২ রান তুলেছিলেন গর্ডন হোয়াইট। লেগস্পিন বোলার হিসেবে মাঠে ঈর্ষনীয় সফলতা পেয়েছেন। মাত্র ১৩ গড়ে ৭২ উইকেট দখল করেছিলেন।
১৯০৯-১০ মৌসুমে সফরকারী ইংল্যান্ডের বিপক্ষে চার টেস্টে অংশ নেন। তন্মধ্যে, ডারবানে ১১৮ রানের ইনিংস খেলেন। ১৯১২ সালে ত্রিজাতি প্রতিযোগিতায় পাঁচ টেস্টে খেললেও ব্যাট কিংবা বল হাতে নিজেকে মেলে ধরতে পারেননি।
প্রথম বিশ্বযুদ্ধে দক্ষিণ আফ্রিকা সেনাবাহিনীতে যোগদান করেন গর্ডন হোয়াইট। আগস্ট, ১৯১৬ সালে বেশ কয়েকজন জ্যেষ্ঠ কর্মকর্তার সাথে কেপ কোরের ১ম ব্যাটেলিয়নে ক্যাপ্টেন পদবী লাভ করেন। ডিসেম্বর, ১৯১৬ সালে স্বেচ্ছায় অবনমন ঘটিয়ে লেফটেনেন্ট হন। ১৯১৬-১৭ সালে পূর্ব আফ্রিকা রণাঙ্গনের মরোগোরো এলাকায় তিনি দায়িত্ব পালন করেন। জুলাই, ১৯১৭ সালে অক্সফোর্ডশায়ার নামীয় চিকিৎসা জাহাজে চড়ে দক্ষিণ আফ্রিকায় ফিরে যান। মার্চ, ১৯১৮ সালে নিজ বাহিনীর সাথে মিশরে যান ও ১৬০তম ব্রিগেডের সাথে যুক্ত হন।
২০ সেপ্টেম্বর, ১৯১৮ তারিখে মেগিদ্দো যুদ্ধে জেরুজালেমের কাছে খান জিবেইতের কাছাকাছ এলাকায় তুর্কিবাহিনীর বেয়নেটে গুরুতরভাবে আহত হন। প্রায় এক মাস পর ফিলিস্তিনের গাজায় অবস্থিত ৪৭তম স্ট্যাশনারি হাসপাতালে থাকার পর ১৭ অক্টোবর, ১৯১৮ তারিখে ৩৬ বছর বয়সে গর্ডন হোয়াইটের জীবনাবসান ঘটে।
আতাইকুলা থানা

আতাইকুলা থানা পাবনা জেলার একটি প্রশাসনিক এলাকা।
আতাকুলা থানাটি পাবনা-ঢাকা মহাসড়কের আতাইকুলা বাজারের পশ্চিমে অবস্থিত।আতাইকুলা থানার পুর্বে সাঁথিয়া উপজেলা,উত্তরে আটঘরিয়া উপজেলা,পশ্চিমে পাবনা সদর উপজেলা,দক্ষিণে সুজানগর উপজেলা
ভৌগোলিক অবস্থানগত কারণে উত্তরাঞ্চলের পাবনা জেলা একটি উচু ও সমতল এলাকা। ইছামতি নদী এই এলাকার মধ্য দিয়ে প্রবাহিত ও ঢাকা-পাবনা মহাসড়কের সাথে দীর্ঘ ৮ কিঃ মিঃ জুড়ে অবস্থিত।
আতাইকুলা থানা যোগাযোগ ব্যবস্থা সম্পূর্ন একটি গুরুত্বপুর্ন এলাকা। এক সময়ে অত্র এলাকায় অসংখ্য খাল বিল বা জান ছিল। ইছামতি নদীর তীরে গড়ে ওঠা এই এলাকা একটি ঐতিহ্যবাহী হিসাবে বিবেচিত । প্রথম থেকে আজ পর্যন্ত অাতাইকুলা থানায় শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।তাছাড়া বর্তমানে এই থানায় প্রচুর সবজির আবাদ হয়।
আতাইকুলা থানা ৫ টি ইউনিয়ন নিয়ে গঠিত। তার মধ্যে পাবনা সদর উপজেলার ২ টি,সাঁথিয়া উপজেলার ২ টি এবং আটঘরিয়া উপজেলা র ১ টি ইউনিয়ন নিয়ে এই থানা গঠিত।
ইউনিয়ন গুলো হলঃ
আতাইকুলা হতে পাবনা জেলা শহরের দুরুত্ব ২০ কিলোমিটার। বিভাগীয় শহর রাজশাহীর দুরুত্ব ১২২ কিলোমিটার। সড়ক পথে রাজধানী ঢাকা'র দূরত্ব ২২০ কিলোমিটার এবং আরিচা - কাজিরহাট হয়ে এই দুরুত্ব ১৩০ কিলোমিটারে। এছাড়াও আতাইকুলা হতে সকল ইউনিয়নের দুরুত্ব ১০ কিলোমিটারের মধ্যে।
রাস্তাঘাট: ৭০% পাকা,২০% আধা পাকা,১০% কাঁচা রাস্তাঘাট রয়েছে।
আতাইকুলা থানার ৮০% লোক কৃষি কাজ করে,১০% বস্ত্রশিল্পের,এবং বাকি ১০% অন্যান্য পেশায় জীবিকা নির্বাহ করে।
আতাইকুলা থানা অন্তর্গত এলাকায় বেশ কয়েকটি আর্থিক প্রতিষ্ঠান রয়েছে। তারমধ্যে উল্যেখযোগ্য হলো, রাজশাহী কৃষি উন্নয়ন ব্যাংক , ইসলামী ব্যাংক এজেন্ট ব্যাংকিং, বেসরকারি ব্যাংক এনজিও যেমন, আশা, গ্রামীণ ব্যাংক ইত্যাদি। এছাড়াও যেকোন ধরনের মোবাইল ব্যাংকিং সুবিধা রয়েছে এখানে।
সরাডাঙ্গী নতুন হাট, আতাইকুলা হাট, মাধপুর হাট, ভুলবাড়িয়া হাট,লক্ষীপুর বাজার ইত্যাদি উল্লেখযোগ্য।
সরাডাঙ্গী সরকারি প্রাথমিক বিদ্যালয়, সরাডাঙ্গী ফাযিল মডেল মাদ্রাসা, আতাইকুলা উচ্চ বিদ্যালয়, আতাইকুলা মাধপুর আমেনা খাতুন ডিগ্রি কলেজ, কুচিয়ামোড়া সুধীররকুমার উচ্চ বিদ্যালয় ও কলেজ উল্লেখযোগ্য।
আতাইকুলা মিশন হাসপাতাল
স্ত্রোমায়

পল ভন হ্যাভার ১২ মার্চ ১৯৮৫ সালে ব্রাসেলস, বেলজিয়াম-এ জন্মগ্রহণ করেন। তিনি নিজের প্রচারণা স্ত্রোমায় নামে করে থাকেন, যা মূলত ফরাসি মায়েস্ত্রো-এর (যার অর্থ গুরু) উল্টো উচ্চারণ। তিনি একাধারে গায়ক, গীতিকার, সুরকার, র‍্যাপার এবং পিয়ানো বাদক। তার সঙ্গীত ধারায় আগমন ২০০০ সালে হয়, তবে তিনি ২০০৯ সালে আলো অঁ দঁস ("চলো নাচি" এর ফরাসি) গানটির মাধ্যমে খ্যাতি অর্জন করেন। তার অধিকাংশ গানই ফরাসি ভাষায় রচিত। "পাপা উ তে", "তুস লে মেম" সহ তার একাধিক গান ফরাসি ভাষায় হওয়া সত্তেও সেগুলো বিশ্বজনীন সমাদৃত।
সোনাপুর ইউনিয়ন, সোনাইমুড়ি

সোনাপুর বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
সোনাপুর ইউনিয়নের আয়তন ১৩.৬৭ বর্গ কিলোমিটার। 
২০১১ সালের আদমশুমারি অনুযায়ী সোনাপুর ইউনিয়নের জনসংখ্যা ২৫,৭৯১ জন। 
সোনাইমুড়ি উপজেলার দক্ষিণাংশে সোনাপুর ইউনিয়নের অবস্থান। এ ইউনিয়নের পূর্বে বজরা ইউনিয়ন, উত্তরে নদনা ইউনিয়ন, পশ্চিমে দেওটি ইউনিয়ন ও আমিশাপাড়া ইউনিয়ন এবং দক্ষিণে বেগমগঞ্জ উপজেলার গোপালপুর ইউনিয়ন অবস্থিত।
সোনাপুর ইউনিয়ন সোনাইমুড়ি উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী সোনাপুর ইউনিয়নের স্বাক্ষরতার হার ৬২.২%। এ ইউনিয়নে ৩টি মাধ্যমিক বিদ্যালয়, ২টি মাদরাসা এবং ১২টি প্রাথমিক বিদ্যালয় রয়েছে।
প্রাথমিক বিদ্যালয়
মাধ্যমিক বিদ্যালয়
১. সোনাপুর আলী আকবর উচ্চ বিদ্যালয়
২. কোটবাড়িয়া মাহবুবেন্নেছা বালিকা উচ্চ বিদ্যালয়
৩. কালিকাপুর উচ্চ বিদ্যালয়
মাদরাসা
১. হাসানপুর আল-মাদরাসাতুল নুরুল কুরআন
২. সোনাপুর বটতলা আশরাফুল উলুম তাজভিদুল কুরআন হাফেজিয়া মাদরাসা
বীর বিক্রম খেতাবপ্রাপ্ত মুক্তিযোদ্ধা।
সোনাইমুড়ী উপজেলা হতে সিএনজি অথবা বাস যোগে দীঘিরজান এসে সেখান থেকে আমিশাপাড়া সড়কে আসলেই ইউপি কমপ্লেক্স দেখা যাবে। 
খাল ও নদীর তালিকা
হাট-বাজারের তালিকা
বর্তমান পরিষদ
দেওটি ইউনিয়ন

দেওটি বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
দেওটি ইউনিয়নের আয়তন ১৯.৫২ বর্গ কিলোমিটার। 
২০১১ সালের আদমশুমারি অনুযায়ী দেওটি ইউনিয়নের জনসংখ্যা ৩৪,৭৪৬ জন। 
সোনাইমুড়ি উপজেলার পশ্চিমাংশে দেওটি ইউনিয়নের অবস্থান। এ ইউনিয়নের উত্তরে জয়াগ ইউনিয়ন, পূর্বে নদনা ইউনিয়ন ও সোনাপুর ইউনিয়ন, দক্ষিণে আমিশাপাড়া ইউনিয়ন এবং পশ্চিমে চাটখিল উপজেলার খিলপাড়া ইউনিয়ন ও নোয়াখলা ইউনিয়ন অবস্থিত।
দেওটি ইউনিয়ন সোনাইমুড়ি উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী দেওটি ইউনিয়নের স্বাক্ষরতার হার ৬৩.২%। এ ইউনিয়নে ১টি কলেজ, ৬টি মাধ্যমিক বিদ্যালয় এবং ১৪টি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
বীর শ্রেষ্ঠ খেতাবপ্রাপ্ত মুক্তিযোদ্ধা
ব্যবস্থাপনা পরিচালক, এস. এ. পরিবহন।
• খলিলুর রহমান 
সমাজসেবক ও শিহ্মাঅনুরাগী - প্রতিষ্ঠাতা - খলিলুর রহমান উচ্চ বিদ্যালয়, খলিলুর রহমান কামিল মাদ্রাসা, খলিলুর রহমান ডিগ্রি কলেজ। 
সোনাইমুড়ী উপজেলা হতে সিএনজি অথবা অটোরিকশা যোগে সহজেই ইউপি কমপ্লেক্সে আসা যায়। 
খাল ও নদীর তালিকা
> দেওটি বাজার
> মুহরীগন্জ্ঞ বাজার 
>আমিরাবাদ নতুন বাজার 
> নান্দিয়াপাড়া বাজার
বর্তমান পরিষদ
গ্লোরিয়া সোয়ানসন

গ্লোরিয়া মে জোসেফিন সোয়ানসন (; ২৭ মার্চ ১৮৯৯ - ৪ এপ্রিল ১৯৮৩) ছিলেন একজন মার্কিন অভিনেত্রী ও প্রযোজক। তিনি নির্বাক চলচ্চিত্র যুগে সেসিল বি. ডামিলের চলচ্চিত্রে তারকা অভিনেত্রী ও ফ্যাশন আইকন হিসেবে পরিচিতি অর্জন করেন। ১৯২০-এর দশকে তিনি হলিউডের শীর্ষ বক্স অফিস তারকা ছিলেন। তিনি "সানসেট বুলেভার" (১৯৫০) চলচ্চিত্রে নির্বাক চলচ্চিত্র তারকা নর্মা ডেসমন্ড চরিত্রে অভিনয়ের জন্য সর্বাধিক পরিচিত।
সোয়ানসন বেশ কিছু নির্বাক চলচ্চিত্রে অভিনয় করেন এবং কয়েকটি চলচ্চিত্র প্রযোজনা করেন। তিনি নির্বাক "স্যাডি টমসন"-এ অভিনয় করে একাডেমি পুরস্কারের প্রথম আয়োজনে শ্রেষ্ঠ অভিনেত্রী বিভাগে মনোনয়ন লাভ করেন। পরবর্তীকালে তিনি "দ্য ট্রেসপাসার" চলচ্চিত্র দিয়ে সবাক চলচ্চিত্রে অভিনয় শুরু করেন এবং এই কাজের জন্য টানা দ্বিতীয়বারের মত শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
১৯৩০-এর দশকে ব্যক্তিগত সমস্যা ও রুচির পরিবর্তনের জন্য তার জনপ্রিয়তায় ভাটা পড়ে এবং তিনি প্রথমে মঞ্চে ও পরে টেলিভিশনে অভিনয় শুরু করেন। ১৯৫০-এর দশকের শুরুতে তিনি "সানসেট বলেভার্ড"-এ অভিনয়ের মধ্যে দিয়ে চলচ্চিত্রে ফিরেন এবং এই কাজের জন্য সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং তার তৃতীয় একাডেমি পুরস্কারের মনোনয়ন লাভ করেন। টেলিভিশনে তিনি "বার্কস ল" ধারাবাহিকে অভিনয়ের জন্য ১৯৬৪ সালে শ্রেষ্ঠ টিভি অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
লুইস ড্রেসার

লুইস ড্রেসার (; জন্ম: লুইস জোসেফিন কার্লিন, ৫ অক্টোবর ১৮৭৮ - ২৪ এপ্রিল ১৯৬৫) ছিলেন একজন মার্কিন অভিনেত্রী। তিনি নির্বাক চলচ্চিত্র "আ শিপ কামস ইন" (১৯২৮)-এ অভিনয় করে একাডেমি পুরস্কারের প্রথম আয়োজনে শ্রেষ্ঠ অভিনেত্রী বিভাগে মনোনয়ন লাভ করেন।
ড্রেসার ১৮৭৮ সালের ৫ই অক্টোবর ইন্ডিয়ানা অঙ্গরাজ্যের ইভান্সভিল শহরে জন্মগ্রহণ করেন। তার জন্মনাম লুইস জোসেফিন কার্লিন। তার পিতা উইলিয়াম কার্লিন ও মাতা ইডা। তার পিতা রেলের প্রকৌশলী ছিলেন, যিনি ড্রেসারের যখন ১৬ বছর বয়স তখন মারা যান। পিতার মৃত্যুর পর তিনি ভডেভিল মঞ্চে অভিনয় শুরু করেন। ১৮৯৮ সালে তিনি সুরকার ও অভিনেতা জ্যাক নরওয়ার্থকে বিয়ে করেন। তারা একত্রে ভডেভিলে কাজ করতেন। ভডেভিল হতে ড্রেসার প্রতি সপ্তাহে ১,৭৫০ মার্কিন ডলার পারিশ্রমিক পেতেন।
ঘূর্ণিঝড় হেলেন

ঘূর্ণিঝড় হেলেন ছিল একটি অপেক্ষাকৃত দুর্বল ক্রান্তীয় ঘূর্ণিঝড় যা ২০১৩ সালের ১৮ নভেম্বর বঙ্গোপসাগর অঞ্চলে গঠিত হয়। গ্রীষ্মমণ্ডলীয় ঝড় পদুল এর অবশিষ্টাংশ থেকে এটি উৎপন্ন হয়। নভেম্বরের ১৯ তারিখ IMD একে গভীর বিষণ্নতা বব ০৬ হিসেবে শ্রেণীভুক্ত করে। এটি খুব ধীরে উত্তর পশ্চিম দিকে চলতে চলতে ২০ নভেম্বর ঘূর্ণিঝড় হেলেন গঠন করে পূর্বভারতে হালকা থেকে ভারী বৃষ্টিপাত বর্ষণ করে। ২১ নভেম্বর বিকেলে এটি বড় ঝড়ের আকার ধারণ করে।
১৭ নভেম্বর রাতে, ট্রপিক্যাল স্টর্ম পোডুলের অবশিষ্ট শক্তি বঙ্গোপসাগরে, আন্দামান দ্বীপপুঞ্জের কাছে একটি ট্রফ গঠনে সহায়তা করে। পরবর্তী কয়েক দিনে, ঝড়টি ধীরে ধীরে সংগঠিত এবং গঠিত হতে থাকে, যার ফলে জয়েন্ট টাইফুন ওয়ার্নিং সেন্টার (জিটিডব্লিউসি) ১৯ নভেম্বরের প্রথম দিকে একটি ট্রপিক্যাল সাইক্লোন ফর্মেশন অ্যালার্ট (টিসিএফএ) জারি করে। একই দিনে, ভারতীয় আবহাওয়া দফতর (আইএমডি) ঝড়টিকে একটি নিম্নচাপে উন্নীত করে এবং এটিকে 'বিওবি ০৬' হিসেবে শ্রেণিবদ্ধ করে, পরবর্তীতে জিটিডব্লিউসি রিপোর্ট করে যে ঝড়টি ট্রপিক্যাল স্টর্ম শক্তি অর্জন করেছে। কয়েক ঘণ্টার মধ্যে, আইএমডি বিওবি ০৬ কে গভীর নিম্নচাপে উন্নীত করে, কারণ ঝড়টি তীব্র হতে থাকে।
ঝড়টি ধীরে ধীরে পশ্চিম-উত্তরপশ্চিম দিকে চলে এবং সিস্টেমের সুস্পষ্ট কেন্দ্রের চারপাশে গভীর কনভেকশন গঠিত হয়। ২০ নভেম্বর সকালে, আইএমডি বিওবি ০৬ কে একটি সাইক্লোনিক স্টর্ম হিসেবে শ্রেণিবদ্ধ করে, এবং আনুষ্ঠানিকভাবে এর নামকরণ করা হয় হেলেন। ২১ নভেম্বর সকালে, হেলেন একটি সিভিয়ার সাইক্লোনিক স্টর্মে পরিণত হয়, ১০০ কিমি/ঘণ্টা (৬২ মাইল/ঘণ্টা) বাতাসের গতি এবং কেন্দ্রীয় চাপ পৌঁছে।
স্থলফলনের আগে, ঝড়ের কনভেকশন উত্তরে সরে যায়, যার ফলে এর নিম্ন স্তরের ঘূর্ণন সম্পূর্ণভাবে প্রকাশ পায় এবং জিটিডব্লিউসি তার চূড়ান্ত বুলেটিন জারি করে, রিপোর্ট করে যে ঝড়টি স্থল সংস্পর্শের কারণে দুর্বল হয়ে পড়েছে। হেলেন অন্ধ্রপ্রদেশের মাচিলিপাটনামের দক্ষিণে স্থলফলন করে এবং দ্রুত একটি গভীর নিম্নচাপে পরিণত হয়।
ভারতের অন্ধ্রপ্রদেশ সরকার রাজ্যের সব উপকূলীয় জেলা বিশেষ করে দক্ষিণ উপকূলীয় জেলাসমূহকে সতর্ক করে। জেলা সংগ্রাহককে নির্দেশ দেওয়া হয় উপকূলসংলগ্ন নিম্নাঞ্চলের অধিবাসীদের সরিয়ে নেওয়ার জন্যে। ঝড় প্রভাবিত অঞ্চল থেকে ১১০০ এর অধিক লোককে নিরাপদ স্থানে সরিয়ে নেওয়া হয়। প্রভাবিত এলাকায় ন্যাশনাল ডিজাস্টার রেসপন্স ফোর্স এর দশটি দল মোতায়েন করা হয় উদ্ধারকাজের জন্যে। ১০ জনের মৃত্যুর খবর পাওয়া যায়।
তিনটি জেলে নৌকার ২০ জন নাবিক নিখোঁজ হয়। এর মধ্যে দুটি নিরাপদে ফিরে আসে। বাকি নৌকার সন্ধানে কোস্ট গার্ডের জলযান অবন্তীবাই এবং নেভির হেলিকপ্টার হাল ছেতাক অনুসন্ধান কাজে অংশ নিয়ে নিখোঁজ জেলেদের উদ্ধার করে।